b'\n_START_ARTICLE_\nKlausbernd Vollmar\n_START_PARAGRAPH_\nKlausbernd Vollmar (Remscheid, 22. studenog 1946.) je njema\xc4\x8dki diplomirani psiholog i knji\xc5\xbeevnik, kao i specijalist za simbole u snovima, umjetnost i promid\xc5\xbebu.\n_START_SECTION_\n\xc5\xbdivotopis\n_START_PARAGRAPH_\nVollmar je studirao Germanistiku/Nordistiku, Lingvistiku, Filozofiju i Geolo\xc5\xa1ke znanosti na sveu\xc4\x8dili\xc5\xa1tima \xe2\x80\x9eRuhr-Universit\xc3\xa4t\xe2\x80\x9c u Bochumu/SR Njema\xc4\x8dka i \xe2\x80\x9eMcGill Univerity\xe2\x80\x9c u Montrealu, Kanada. Nakon ispita dobio je istra\xc5\xbeiva\xc4\x8dku stipendiju \xe2\x80\x9eCanada councila\xe2\x80\x9c. Radio je kao urednik kulture u njema\xc4\x8dkim novinama \xe2\x80\x9cMontrealer Nachrichten\xe2\x80\x9d (vijesti iz Montreala) koje se izdaju u Kanadi te je bio savjetni re\xc5\xbeiser na me\xc4\x91unarodnom kazali\xc5\xa1tu u Montrealu. Prethodno je radio kao lektor na \xe2\x80\x9cGoethe-institutu\xe2\x80\x9d u Finskoj._NEWLINE_Za vrijeme svog drugog studija psihologije i orijentalistike na sveu\xc4\x8dili\xc5\xa1tu \xc2\xabRuhr-Universit\xc3\xa4t\xc2\xbb u Bochumuu SR Njema\xc4\x8dkoj bio je u\xc4\x8denik Olge von Ungern-Sternberg te \xc5\xa1amana Black Horse Chavers (Institut Dies, Utrecht/Nizozemska). Nakon du\xc5\xbeeg boravka u fundaciji \xc2\xabFindhorn Foundation\xc2\xbb u 1980-im godinama i produ\xc5\xbeenih putovanja kroz Aziju, o kojima je pisao u svom romanu \xc2\xabWasserberg\xc2\xbb (Vodena Gora), pridru\xc5\xbeio se je aktivnoj suradnji u jednoj engleskoj Gurdjieff grupi._NEWLINE_Od po\xc4\x8detka osamdesetih godina Vollmar zajedno sa Wolfgangom Loosom, koji je kasnije kao trener za mened\xc5\xbement u Sjedinjenim Dr\xc5\xbeavama vodio vlastiti institut, u radnoj grupi \xc2\xabInterdisziplin\xc3\xa4re Arbeitsgruppe\xc2\xbb (IAG) (interdisciplinarna radna grupa) na katedri za psihologiju Walthera Niesela podu\xc4\x8dava tehnike pro\xc5\xa1irenja svijesti i koncentracije. U IAG-Institutu je izme\xc4\x91u ostalog radio u podru\xc4\x8dju kriznih intervencija \xe2\x80\x93 specijaliziran na tematiku \xc2\xabkako se nositi s ljubomorom\xc2\xbb \xe2\x80\x93 do po\xc4\x8detka 1984. godine._NEWLINE_Izme\xc4\x91u 1983. i 1985. godine slijedili su daljnji boravci u Findhornu, gje je po nalogu fundacije \xc2\xabFindhorn Foundation\xc2\xbb utemeljio i vodio izdava\xc4\x8dku ku\xc4\x87u Findhorn._NEWLINE_Od kraja osamdesetih godina autor \xc5\xbeivi na engleskoj obali, gdje u manjim grupama odr\xc5\xbeava seminare o kreativnom radu sa snovima, razvoju osobnosti i unapre\xc4\x91enju kreativnog potencijala. Vollmar \xc5\xbeivi u gradi\xc4\x87u Cley next the Sea/Norfolk, Velika Britanija i u K\xc3\xb6lnu u SR Njema\xc4\x8dkoj.\n_START_SECTION_\nSnovi i simbolika\n_START_PARAGRAPH_\nPolaze\xc4\x87i od spiritualnih seminara Vollmar je razvio model dinami\xc4\x8dkog razvoja osobnosti, koji se bazira i razvija na tuma\xc4\x8denju snova i modernoj teoriji komunikacije. Jedno od glavnih uvjerenja autora, da smislene i uspje\xc5\xa1ne procese odlu\xc4\x8divanja i razumijevanja treba shvatiti kao oscilaciju izme\xc4\x91u \xc5\xbeenskog (intuicija, sinteza) i mu\xc5\xa1kog (logika, analiza) arhetipa, razvilo se je u to vrijeme te je rezultiralo mnogobrojnim objavljivanjem knjiga kao i radijskim i televizijskim emisijama. K tome se je pridru\xc5\xbeilo intenzivno bavljenje kreativnim procesima i posebice uvo\xc4\x91enje snova u razvoju novih ideja i rje\xc5\xa1avanju problema. I o tome su se objavljivale knjige. Tri godine je Klausbernd Vollmar radio kao glavni urednik \xc4\x8dasopisa \xc2\xabHologramm\xc2\xbb u izdava\xc4\x8dkoj ku\xc4\x87i \xc2\xabBruno Martin\xc2\xbb. Nadalje je zajedno sa fotografkinjom Ilonom Mecke i Martinom Haeuslerom osnovao i vodio knji\xc5\xbearu \xc2\xabLicht und Schatten\xc2\xbb (Svijetlo i sjena) u K\xc3\xb6lnu/SR Njema\xc4\x8dka._NEWLINE_Vollmar pi\xc5\xa1e stru\xc4\x8dne knjige i dr\xc5\xbei predavanja uglavnom o temama snovi i simbolika boja. 2004. \xe2\x80\x93 2006. sudjelovao je u krugu stru\xc4\x8dnjaka \xc2\xabRBB radija\xc2\xbb, te je njegov rad bio predstavljen i objavljen u mnogobrojnim nadregionalnim novinama i \xc4\x8dasopisima. U 1990-im godinama osnovao je tzv. \xc2\xaburede za snove\xc2\xbb u Njema\xc4\x8dkoj, koji su bili aktivni na podru\xc4\x8dju osobnog i savjetovanja putem telefona te su izu\xc4\x8davali savjetnike za snove. Kasnije se je otud razvio internetportal TraumOnline i software za tuma\xc4\x8denje snova. Te\xc5\xbei\xc5\xa1te njegovog rada predstavljala je ideja da snovi daju na raspolaganje za\xc4\x8du\xc4\x91uju\xc4\x87i potencijal kreativnosti, kojeg sniva\xc4\x8d mo\xc5\xbee produktivno korisitit za svoju budu\xc4\x87nost. Nadalje se otad bavi sa simbolikom u snovima, literaturom i filmom, modom i promid\xc5\xbebom te posebice simbolikom boja. Svoje ideje predstavlja u predavanjima i kursevima u Njema\xc4\x8dkoj, \xc5\xa0vicarskoj, Austriji, Engleskoj, Ma\xc4\x91arskoj i Lihten\xc5\xa1tajnu. Vollmar sura\xc4\x91uje sa izdava\xc4\x8dkim ku\xc4\x87ama \xc2\xabK\xc3\xb6nigsfurt-Urania\xc2\xbb, \xe2\x80\x9eHeinrich Hugendubel\xe2\x80\x9c, \xe2\x80\x9eRowohlt Verlag\xe2\x80\x9c i \xe2\x80\x9eGoldmann Verlag\xe2\x80\x9c.\n_START_SECTION_\nBoje i kreativnost\n_START_PARAGRAPH_\nVollmar od 2007. godine poja\xc4\x8dano radi na povijesti simbola i djelovanju boja. Pritom polazi od razmi\xc5\xa1ljanja poznatih predava\xc4\x8da Kandinsky, Klee i Itten, koje je dalje razvijao u skladu s dana\xc5\xa1njim vremenom. U njegovim intervjuima u njema\xc4\x8dkim novinama \xc2\xabS\xc3\xbcddeutsche Zeitung\xc2\xbb tijekom 2008. godine u prvom planu su bile teme \xc2\xabBoja u modi\xc2\xbb i samopredstavljanje. U svojim objavljinjima Vollmar pristupa pitanju, kako kroz boju odje\xc4\x87e djelujemo na druge i \xc5\xa1to njome mo\xc5\xbeemo posti\xc4\x87i, te kako \xc5\xa1arena okolina djeluje na nas na radnom mjestu ili kod ku\xc4\x87e. Tako\xc4\x91er u 2008. godini Vollmar objavljuje prvi njema\xc4\x8dki leksikon svih pojmova iz svijeta boja \xc2\xabFasciniraju\xc4\x87i svijet boja \xe2\x80\x93 glosar od A do Z\xc2\xbb. Vollmar je poznat i kao poznavalac Arktika, kojeg je \xc4\x8desto proputovao. U svojem tzv. \xc2\xabprijateljskom pismu\xc2\xbb na svom websajtu \xc4\x8desto pri\xc4\x8da o na\xc5\xa1oj slici o Arktiku i inuitu u literaturi i filmu.'